काम न आए लिविंगस्टोन के 94 रन; राइली रूसो ने बनाए 82 रन
Punjab Kings vs Delhi Capitals IPL Match LIVE Score Update; Follow IPL 2023 Latest News, PBKS vs DC IPL Match Updates with Dainik Bhaskar (दैनिक भास्कर). इंडियन प्रीमियर लीग (IPL) में आज पंजाब किंग्स (PBKS) और दिल्ली कैपिटल्स (DC) के बीच लीग स्टेज का 64वां मुकाबला खेला जाएगा।
टॉप-4 की रेस से पहले ही बाहर हो चुकी दिल्ली कैपिटल्स ने इंडियन प्रीमियर लीग-16 के 64वें मुकाबले में पंजाब किंग्स को 15 रन से हराया। इस हार के बाद प्लेऑफ की रेस में पंजाब किंग्स की राह कठिन हो गई है। अब टीम अपना आखिरी मैच जीतने के बाद भी टेबल में 14 अंक तक ही पहुंच सकती है। ऐसे में प्लेऑफ में पहुंचने के लिए टीम को बेंगलुरु और मुंबई के एक-एक मैच हारने की दुआ करनी होगी। देखें पॉइंट्स टेबल
धर्मशाला के मैदान पर पंजाब ने टॉस जीतकर बॉलिंग करने का फैसला लिया। दिल्ली ने पहले बल्लेबाजी करते हुए 20 ओवर में 2 विकेट पर 213 रन बनाए। 214 रन का टारगेट चेज करने उतरे पंजाब के बल्लेबाज 20 ओवर में 8 विकेट पर 198 रन ही बना सके।
ग्राफिक्स में देखें मैच के टॉप प्लेयर्स... 
एनालिसिस : आखिरी 5 ओवर में 6 विकेट गंवाकर हारा पंजाब
पंजाब के गेंदबाज दिल्ली के विकेट गिराने में नाकाम रहे, ऐसे में कैपिटल्स की टीम ने मौजूदा सीजन में पहली बार 200+ का स्कोर खड़ा किया। जवाब में पंजाब ने नियमित अंतराल में विकेट गंवाए। टीम को आखिरी 5 ओवर में 6 झटके लगे। ऐसे में टीम स्लॉग ओवर्स में रन गति को बढ़ाने में नाकाम रही।
दिल्ली की ओर से कप्तान डेविड वॉर्नर ने 31 बॉल पर 47 रन बनाए, जबकि पृथ्वी शॉ ने 38 बॉल पर 54 रन की पारी खेली, वहीं राइली रूसो ने 37 बॉल में 221.62 के स्ट्राइक रेट से नाबाद 82 रन बनाए। फिल सॉल्ट ने भी नाबाद 26 रन का योगदान दिया। पंजाब की ओर से सैम करन ने दो विकेट लिए।
214 का टारगेट चेज करने उतरी पंजाब के कप्तान शिखर धवन जीरो पर आउट हुए। लियाम लिविंगस्टोन ने 48 बॉल पर 94 रन की पारी खेली, जबकि अथर्व तायड़े 55 रन बनाकर आउट रिटायर्ड आउट हुए। प्रभसिमरन ने 22 रन का योगदान दिया।
दिल्ली के लिए ईशांत शर्मा और एनरिक नोर्त्या ने दो-दो विकेट लिए, जबकि खलील अहमद और अक्षर पटेल ने एक-एक विकेट लिया। देखें दिल्ली-पंजाब मैच का स्कोरकार्ड
यहां जानिए कौन कैसे आउट हुआ?
ऐसे गिरे पंजाब के विकेट...
ऐसे गिरे दिल्ली के विकेट
अब बारी ग्राफिक्स में पावरप्ले कॉन्टेस्ट की...
पावरप्ले में हावी रही दिल्ली
पावरप्ले कॉन्टेस्ट में दिल्ली की टीम हावी रही। टीम ने 6 ओवर में एक विकेट पर 61 रन बनाए, पंजाब ने एक विकेट पर 47 रन जोड़े।
यहां ग्राफिक्स में देखिए मैच के इंटरेस्टिंग फैक्ट्स...
यहां से मैच का LIVE कवरेज...
शुरुआत में पंजाब की पारी...
लिविंगस्टोन ने जमाया सीजन का तीसरा अर्धशतक
लियाम लिविंगस्टोन ने मौजूदा सीजन का तीसरा अर्धशतक जमाया। यह उनका छठा IPL अर्धशतक है। उन्होंने 48 बॉल पर 195.83 के स्ट्राइक रेट से 94 रन बनाए। लियाम की पारी में 5 चौके और 9 छक्के शामिल रहे।
तायड़े ने जमाई पहली फिफ्टी 
अथर्व तायड़े ने अपने करियर की पहली फिफ्टी जमाई। उन्होंने 42 बॉल पर 130.95 के स्ट्राइक रेट से 55 रन बनाए। अथर्व की पारी में 5 चौके और 2 छक्के शामिल रहे। ​​​​​ ​​
तायड़े-लिविंगस्टोन के बीच 78 रन की साझेदारी
धवन और प्रभसिमरन के विकेट गंवाने के बाद अथर्व तायड़े और लियाम लिविंगस्टोन ने अर्धशतकीय साझेदारी की। दोनों ने 50 गेंद पर नाबाद 78 रन जोड़े। यहां अथर्व तायड़े रिटायर्ड आउट हो गए।
प्रभसिमरन-तायड़े की अर्धशतकीय साझेदारी
जीरो पर कप्तान शिखर धवन का विकेट गंवाने के बाद प्रभसिमरन सिंह और अथर्व तायड़े ने पंजाब को संभाला। दोनों ने दूसरे विकेट के लिए 33 बॉल पर 50 रन की साझेदारी की। इस साझेदारी को अक्षर पटेल ने प्रभसिमरन को आउट करते हुए तोड़ा।
अब देखिए दिल्ली की पारी...
दिल्ली ने सीजन में पहली बार बनाया 200+ का स्कोर
धर्मशाला में दिल्ली ने टॉस हारकर पहले बैटिंग करते हुए 213 रन बनाए। टीम ने सीजन में पहली बार 200+ का स्कोर बनाया है।
राइली रूसो की 25 बॉल में फिफ्टी
राइली रूसो ने अपने IPL करियर का पहला अर्धशतक बनाया। उन्होंने 25 बॉल में फिफ्टी पूरी की। उन्होंने 37 बॉल पर 221.62 के स्ट्राइक रेट से 82 रन बनाए। उन्होंने 6 चौके और 6 छक्के जमाए।
पृथ्वी शॉ की 36 बॉल में फिफ्टी
दिल्ली के ओपनर पृथ्वी शॉ ने सीजन की पहली फिफ्टी जमाई। उन्होंने 36 बॉल पर हाफ सेंचुरी पूरी की। यह पृथ्वी की IPL में 13वीं फिफ्टी है।
वॉर्नर-शॉ के बीच 94 रन की साझेदारी
कप्तान डेविड वॉर्नर और पृथ्वी शॉ की साझेदारी ने दिल्ली को मजबूत शुरुआत दिलाई। दोनों ने पहले विकेट के लिए 62 बॉल पर 94 रन जोड़े। इस साझेदारी को सैम करन ने डेविड वॉर्नर को आउट कर तोड़ा। वॉर्नर 31 बॉल में 46 रन बनाकर आउट हुए।
फोटोज में देखिए दिल्ली-पंजाब मैच के रोमांच
पंजाब में तायड़े-रबाडा की वापसी, मार्श चोटिल
पंजाब की टीम में अथर्व तायड़े और कगिसो रबाडा की वापसी हुई, वहीं दिल्ली के मिचेल मार्श चोटिल हो गए।
दोनों टीमों की पॉसिबल प्लेइंग-11
पंजाब किंग्स : शिखर धवन (कप्तान), अथर्व तायड़े, लियाम लिविंगस्टोन, जितेश शर्मा (विकेटकीपर), सैम करन, हरप्रीत बरार, शाहरुख खान, राहुल चाहर, कगिसो रबाडा, नाथन एलिस और अर्शदीप सिंह।
इम्पैक्ट प्लेयर्स : प्रभसिमरन, सिकंदर रजा, मैथ्यू शॉर्ट, ऋषि धवन और मोहित राठी।
​दिल्ली कैपिटल्स : डेविड वार्नर (कप्तान), पृथ्वी शॉ, फिलिप सॉल्ट (विकेटकीपर), राइली रूसो, अक्षर पटेल, अमान खान, यश धुल, कुलदीप यादव, एनरिक नोर्त्या, खलील अहमद और ईशांत शर्मा।
इम्पैक्ट प्लेयर्स : मुकेश कुमार, अभिषेक पोरेल, रिपल पटेल, प्रवीण दुबे और सरफराज खान।